S-7724/2020

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 17. nóvember 2020, á hendur H-kk-þgf K-kk-þgf, kt. [...], [...], Reykjavík, fyrir eftirtalin umferðar- og fíkniefnalagabrot, meðþvíað hafa:

1. Föstudaginn 29. maí 2020 ekið bifreiðinni [...]sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 215 ng/ml, MDMA 165 ng/ml og tetrahýdrókannabínól 5,4 ng/ml) austur Sogaveg í Reykjavík, við Breiðagerði, þar sem lögregla stöðvaði aksturinn.

Telst brot þetta varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

2. Miðvikudaginn 9. september 2020 ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 190 ng/ml og tetrahýdrókannabínól 1,3 ng/ml) um Vatnsveituveg í Reykjavík, við Höfðabakka, þar sem lögregla stöðvaði aksturinn.

Telst brot þetta varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

3. Laugardaginn 19. september 2020 ekið bifreiðinni [...] sviptur ökurétti, undir áhrifum áfengis og óhæfur til að stjórna henni örugglega vegna áhrifa ávana- og fíkniefna (í blóði mældist vínandamagn 0,56 ‰, amfetamín 445 ng/ml og tetrahýdrókannabínól 2,0 ng/ml), með 116 km hraða á klukkustund norður Reykjanesbraut í Kópavogi, við Fífuhvammsveg, þar sem leyfður hámarkshraði var 80 km á klukkustund og haft í vörslum sínum 3,18 gaf amfetamíni og 0,37 gaf maríhúana, sem lögreglumenn fundu við öryggisleit á ákærða og í bifreiðinni EE067.

Telst brot þetta varða við 2., sbr. 4. mgr. 37. gr., 1., sbr. 2. mgr. 49. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019 og 2. gr., sbr. 5. og 6. gr. laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. gr. laga nr. 77/2019. Krafist er upptöku á 3,18 gaf amfetamíni og 0,37 gaf maríhúana, sem hald var lagt á, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, sbr. reglugerð nr. 808/2018.

Ákærði krefst vægustu refsingar sem lög leyfa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 12. nóvember 2020, hefur ákærða ítrekað verið gerð refsing fyrir samskonar brot og hann er nú sakfelldur fyrir. Ákærði var dæmdur til greiðslu sektar vegna aksturs undir áhrifum ávana- og fíkniefna og fíkniefnalagabrota með dómi 11. október 2012. Ákærði var jafnframt sviptur ökurétti í fjóra mánuði frá og með birtingu dómsins 3. janúar 2013. Ákærði gekkst undir lögreglustjórasátt 8. ágúst 2013 fyrir akstur sviptur ökurétti. Með dómi 2. nóvember 2018 var ákærði dæmdur í þrjátíu daga fangelsi, skilorðsbundið til tveggja ára, fyrir brot gegn lögum um ávana- og fíkniefni og ýmis umferðarlagabrot, meðal annars sviptingarakstur og vímuefnaakstur 10. júlí 2017 og 5. ágúst 2017. Með akstri undir áhrifum ávana- og fíkniefna í þau skipti rauf ákærði fyrningu ítrekunaráhrifa gagnvart 45. gr. a. eldri umferðarlaga nr. 50/1987, nú 50. gr. laga nr. 77/2019, sbr. 71. gr. almennra hegningarlaga nr. 19/1940. Ákærði hlaut annan fangelsisdóm 13. nóvember 2019, meðal annars vegna fíkniefnalagabrota, vopnalagabrota, sviptingaraksturs og aksturs undir áhrifum ávana- og fíkniefna. Með dóminum var ákærði sviptur ökurétti ævilangt ogjafnframt var skilorðsdómur innfrá 2. nóvember 2018 dæmdur upp og ákærða gerð refsing í einu lagi sem hæfileg þótti fangelsi í fjóra mánuði, þar af einn mánuð skilorðsbundinn til tveggja ára. Með dómi 29. júní 2020 var ákærði dæmdur í fimm mánaða fangelsi fyrir akstur sviptur ökurétti og undir áhrifum ávana- og fíkniefna, vopnalaga- og fíkniefnalagabrot. Skilorðshluti dómsins frá 13. nóvember 2019 var einnig dæmdur upp og ákærða gerð refsing íeinu lagi. Jafnframt var áréttuð ævilöng ökuréttarsvipting ákærða. Að öðru leyti kemur sakaferill ákærða ekki til skoðunar við ákvörðun refsingar í máli þessu.

Brot ákærða samkvæmt ákærulið nr. 1 var framið fyrir uppsögu framangreinds dóms frá 29. júní 2020 og verður honum því gerður hegningarauki vegna brotsins nú, sbr. 78. gr. almennra hegningarlaga nr. 19/1940. Við ákvörðun refsingar verður því miðað við aðmeð umferðarlagabrotum samkvæmt ákæruliðnr. 1 hafi ákærði í fjórða sinn gerst sekur um vímuefnaakstur og í annað sinn sekur um akstur svipur ökurétti en að með brotum samkvæmt ákæruliðum nr. 2 og nr. 3 hafi hafi hann unnið sér til refsingar í fimmta sinnfyrir akstur undir áhrifum áfengis og/ eða ávana- og fíkniefna ení þriðja sinn fyrir að aka sviptur ökuréttindum, allt innan ítrekunartíma í skilningi 71. gr. almennra hegningarlaga. Ákærði játaði brot sín greiðlega fyrir dómi og verður það virt til refsimildunar sbr. 8. tölul. 1. mgr. 70. gr. almennra hegningarlaga nr. 19/1940.

Með hliðsjón af sakarefninu, framangreindu, dómvenju og 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 7 mánuði. Með vísan til sakaferils ákærða og dómvenju um margítrekuð umferðarlagabrot eru engin efni til að skilorðsbinda refsinguna.

Með vísan til lagaákvæða í ákæru er áréttuð ævilöng svipting ökuréttar ákærða.

Með vísan til lagaákvæða í ákæru eru gerð upptæk til ríkissjóðs 3,18 grömm af amfetamíni og 0,37 grömm af maríhúana, sem lögregla lagði hald á við rannsókn málsins.

Ákærði greiði 417.613 krónur í sakarkostnað.

Af hálfu ákæruvaldsins flutti málið S-kvk-nf I-kvk-nf G-kvk-nf aðstoðarsaksóknari fyrir E-kvk-þf H-kvk-þf aðstoðarsaksóknara.

A-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, H-kk-nf K-kk-nf, sæti fangelsi í 7 mánuði.

Áréttuð er ævilöng svipting ökuréttar ákærða.

Upptæk eru gerð til ríkissjóðs 3,18 gaf amfetamíni og 0,37 gaf maríhúana.

Ákærði greiði 417.613 krónur í sakarkostnað.

A-kvk-nf S-kvk-nf